แอสเซทพลัสเปิดขาย 4 กองทุน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

บลจ.แอสเซท พลัส เสนอขายกองทุนตราสารหนี้ในประเทศ 4 กองทุน โดยวันที่ 20 ต.ค.นี้ เปิดขายและรับซื้อคืนรอบใหม่ กองทุนเปิดแอสเซทพลัสแอ็คทีฟตราสารหนี้ 4 (ASPACFIXED4) อายุประมาณ 6 เดือน โอกาสรับผลตอบแทนหลังหักค่าใช้จ่ายประมาณ 1.80% ต่อปี จากการลงทุนในตั๋วแลกเงินของธนาคารทิสโก้ บริษัท ภัทร ลิสซิ่ง ธนาคารเกียรตินาคิน และบริษัท เอเชีย เสริมกิจลีสซิ่ง 
สำหรับผู้ที่ต้องการลงทุนสั้นๆ 3 เดือน ในวันที่ 26 ต.ค.นี้ ผู้ที่รับความเสี่ยงได้น้อยและชอบลงทุนในพันธบัตรรัฐบาลแนะนำกองทุนเปิดพันธบัตรคุ้มครองเงินต้น 3M1 (GBF3M1) ที่ให้โอกาสผลตอบแทนหลังหักค่าใช้จ่ายกองทุนประมาณ 1.50% ต่อปี 
ส่วนผู้ลงทุนที่ชอบลงทุนในตราสารหนี้เอกชนแนะนำกองทุนเปิดแอสเซทพลัสทวีเงินออม 1 (ASPMMF1) อายุประมาณ 3 เดือน โอกาสผลตอบแทนหลังหักค่าใช้จ่ายกองทุนประมาณ 1.65% ต่อปี เน้นลงทุนตั๋วแลกเงินของบริษัท โตโยต้า ลีสซิ่ง บริษัท สวนอุตสาหกรรมโรจนะ บริษัท พฤกษา เรียลเอสเตท (PS) และบริษัท เอเชีย เสริมกิจลีสซิ่ง และในวันที่ 27 ต.ค. บริษัทจะเสนอขายกองทุนเปิดแอสเซทพลัสทรัพย์มั่นคง 3 (ASPSIF3) เน้นลงทุนผสมระหว่างพันธบัตรรัฐบาล และตั๋วแลกเงินธนาคาร อายุประมาณ 3 เดือน โดยสามารถให้โอกาสผลตอบแทนหลังหักค่าใช้จ่ายกองทุนประมาณ 1.55% ต่อปี